**Eidsvoll Historielag**

**Årsmelding 2019**

Eidsvoll Historielag hadde årsmøte 26. februar 2019 i Wergelands Hus

**Valgene på årsmøtet 2019 ga følgende resultat:**

Leder:

Gunnar Gravdal Nerhus (2020)

Styremedlemmer:

Bjørn Hytjanstorp (2021)

Roald Haugen (2021)

Haaken Eric Mathiesen (2021)

Ingeborg Skatvedt (2021)

For øvrig fortsetter i styret:

John Egeland (2020)

Knut Engjom (2020)

Turid Opland (2020)

På styremøtet 17. september meddelte Gunnar Gravdal Nerhus at han av helsemessige grunner ikke kunne stå som leder videre. Roald Haugen sa seg som nestleder da villig til å stå som leder til og med årsmøtet 2020.

Revisorer:

Vigleik Sexe og Kjell Marstein

Valgkomite:

Dagny Otterlei (2020)

Marit Sveen (2021)

Torstein Owe (2022)

**Medlemstallet ved årsskiftet 2019/2020: 244**

Eidsvoll Regnskapstjenester har gjennomført en omfattende opprydding i vårt medlemsarkiv slik at det nå harmonerer stadig bedre med innkreving av den årlige medlemsavgiften til Romerike Historielag

**Laget har hatt 6 styremøter**

**Møter i regi av Historielaget eller i samarbeid** **med andre** **lag og foreninger:**

22.2.19

Foredrag om tingkulturen og Eidsivatinget ved Rolf Thon

11.4.19

Vårmøte Eidsvoll Historielag og Feiring Jernverks Venner på Fløygir.

Marit Brodshaug Sveen: Bergmannen, bergmannsutdanning gjennom 250 åt

2.6.19

Åpningen av Bygdetunet 2019. Salg av bøker og medlemsverving

5.6.19

Deltar på Romerike Historielags årsmøte

1.7.19

Markedsdag Løntjernbråten. Fellesopplegg med Guldværket Cirkumferens

3. 9.19

Rådsmøte Eidsivatinget

13.10.19

Boklansering om Dal ved Tom Jøran Bauer

18.11.19

Rune Westengen presenterer og forteller om Arne Ekeland og Eidsvoll.

Felles arrangement med Foreningen Norden

7. og 8.12.19

Julemarked i Stallgården. Salg av bøker og medlemsverving.

**Øvrige aktiviteter**

Det er gjennom året gjort en stor innsats for å styrke og aktivt ta i bruk lagets email register samt bedre kommunikasjonen via lagets hjemmeside (som nå vil bli fornyet), facebook og annet.

Arbeidet for å realisere en videreføring av industrihistorisk sti fra Vengerfossen og ned til Bønsdalen. Dette i samarbeid med Eidsivating-prosjektet og med økonomisk støtte fra Eidsvoll kommune.

Søker å følge opp ordningen med at vi fra kommunen får tilsendt reguleringsplaner som er til behandling, med særlig vekt på Råholt området og Eidsvoll Sentrum.

Bidratt til å sikre Eidsvoll som anløpssted for Skibladner.